b'\n_START_ARTICLE_\nSlovenska demokratska mladina\n_START_SECTION_\nOrganizacija\n_START_PARAGRAPH_\nSDM deluje preko svojih ob\xc4\x8dinskih in mestnih odborov (OO SDM, MO SDM) in regijskih koordinacij (RK SDM), pri \xc4\x8demer temelji na politi\xc4\x8dnem programu SDS kot tudi na njenem lastnem programu, ki vklju\xc4\x8duje podro\xc4\x8dja izobra\xc5\xbeevanja, zaposlovanja, socialne varnosti in zdravstva, organiziranja mladih in mladinske politike, mednarodnega sodelovanja, kulture, \xc5\xa1porta, okoljevarstva, obrambe._NEWLINE_Prav tako podmladek organizira izobra\xc5\xbeevalne seminarje in okrogle mize ter rekreativne, zabavne, kulturne in druge prireditve. Sodeluje z drugimi organizacijami mladih v Evropi in drugod po svetu ter z demokrati\xc4\x8dnimi organizacijami mladih Slovencev v zamejstvu._NEWLINE_V mednarodnem mladinskem prostoru SDM sicer deluje kot polnopravna \xc4\x8dlanica podmladka Evropske ljudske stranke (YEPP), Demokrati\xc4\x8dne skupnosti mladih Evrope (DEMYC) in Mednarodne demokrati\xc4\x8dne unije mladih (IYDU).'